ОШ''13.октобар''

Ћуприја

Дел.бр.1527

 Датум: 20.11.2018.год.

ПИБ: 101370769

Мат.бр. 07166834

**ОДГОВОР НА ЗАХТЕВ ЗА ДОДАТНИМ ИНФОРМАЦИЈАМА ИЛИ ПОЈАШЊЕЊИМА У ВЕЗИ СА ПРИПРЕМАЊЕМ ПОНУДЕ**

 У складу са чланом 63. Закона о јавним набавкама („Службени гласник РС”, бр. 124/2012, 14/2015 и 68/2015, у даљем тексту Закон) објављујемо одговор на захтев за додатним информацијама или појашњењем у вези са припремањем понуде у поступку јавне набавке услуге превоз ученика ОШ“13.октобар“ Ћуприја, у периоду од 01.12.2018.године до краја школске 2018/2019.године ЈН бр.4/2018

Заинтересовано лице дана 20.11.2018. године наручиоцу је путем електронске поште упутио захтев за додатним информацијама или појашњењима у вези са припремањем понуде следеће садржине:

„ ZAHTEV ZA PRUŽANJE DODATNIH  INFORMACIJA O JAVNOJ NABAVCI

u postupku javne nabavke male vrednosti br. 6/2018, usluga prevoza učenika osnovne škole "13 Oktobar" Ćuprija u periodu od 01.12.2018. godine do kraja školske 2018/2019 godine

Napomena: Zahtev se podnosi u fazi pre isteka roka za podnošenje ponuda i u roku iz čl. 63 ZJN imajući u vidu da je poslednji dan roka pao u neradne dane, prvog narednog radnog dana

***O b r a z l o ž e nj e***

            Naručilac je u konkusnoj dokumentaciji za zaključenje ugovora u postupku javne nabavke male vrednosti koji se odnosi na način i rok za podnošenje zahteva za zaštitu prava ponuđača naveo da ukoliko se zahtevom za zaštitu prava osporava vrsta postupka, sadržina poziva za podnošenje ponuda ili konkursna dokumentacija, zahtev će se smatrati blagovremenim ukoliko je primljen od strane naručioca najkasnije 5 dana pre isteka roka za podnošenje ponuda za podnošenje zahteva.

            Rokovi koji su dati u ponudi su neprimereni iz razloga što je ponuda objavljena dana 15.11.2018. godine, a otvaranje ponuda je zakazano za dan 23.11.2018. godine, dok je zakonski rok za podnošenje zahteva za dodatne informacije definisan čl. 63. ZJN određen da pada u dane vikenda, a rok za odgovor naručioca po podnetom zahtevu pada u isti dan kada je zakazano i otvaranje ponuda, jer se dan kada je zahtev ponuđača postavljen ne računa u koristan dan roka, pa je ponuđač koji traži dodatne informacije stavljen u nepovoljan položaj u odnosu na druge ponuđače, jer isti ne može da zna unapred da li će njegov zahtev biti uvažen i na koji način će učestvovati u svojstvu ponuđača, što u smislu ZJN predstavlja diskriminatorski postavljene uslove iz poziva za podnošenje ponuda.

            Uslovi sadržani u konkursnoj dokumentaciji su u suprotnostima sa ZJN, na šta je podnosilac zahteva ukazuje naručiocu ovim zahtevom.

**DОKАZ***:* Kоnkursnа dоkumеntаciја iz prеdmеtnоg pоstupkа

            Dodatni uslovi za učešće u postupku koji se odnose na pravo na učešće u postupku predmetne javne nabavke, a koje ponuđač treba da ispuni nisu u skladu sa odredbama ZJN i to odredbama čl. 76. i 77. istog zakona.

            Član 76. u stavu 2. glasi:

„Naručilac u konkursnoj dokumentaciji određuje dodatne uslove za učešće u postupku javne nabavke u pogledu finansijskog, poslovnog, tehničkog i kadrovskog kapaciteta uvek kada je to potrebno imajući u vidu predmet javne nabavke."

            Stav 6. istog člana glasi:

"Naručilac određuje uslove za učešće u postupku tako da ti uslovi ne diskriminišu ponuđače i da su u logičkoj vezi sa predmetom javne nabavke."

            Uslov da ponuđač ima najmanje dvoje zaposlenih sa vozačkom dozvolom „D" kategorije nije u logičkoj povezanosti sa predmetom javne nabavke, jer se prevoz učenika mora obavljati od strane iskusnih vozača, pa Vas molimo za dodatno pojašnjenje i eventualnu korekciju ovog uslova gde bi bilo određeno da vozači moraju imati i određeno radno iskustvo od npr. najmanje godinu dana rada na istim ili sličnim poslovima.

            U pogledu tehničkih kapaciteta ističemo da se prevoz dece ne može obavljati bilo kakvim autobusima, već da je bilo neophodno u pozivu odrediti starost vozila na najviše deset godina, jer u suprotnom ponuđač može dati neprimereno nisku cenu u smislu odredbe iz čl. 92 ZJN i pružiti nekvalitetnu uslugu prilikom realizacije ugovora, zbog čega Vas molim za pojašnjenje ovog uslova.

            U pozivu i uslovima za zaključenje ugovora nema definisanog raskidnog uslova koji je predviđen planom javnih nabavki na osnovu kojeg je poziv objavljen, a on se odnosi na mogućnost raskida ugovora o prevozu učenika u slučaju davanja koncesije os strane opštine Ćuprija izabranom prevozniku koji će obavljati prevo na teritoriji opštine. Molim Vas da pojasnite zbog čega ova odredba nije sadržana u pozivu i uslovima javne nabevke.

            Definisanje broja prevezenih učenika na relaciji sa mogućnošću izmena zbog stalnih migracija je u suprotnosti za ZJN iz razloga što je zakonom određeno na koji način se ugovor može menjati i do kojih granica su dozvoljena odstupanja, a što u konkretnom slučaju nije precizno određeno. Ukazujemo da izmene treba precizno definisati i pojasniti i molimo za pojašnjenje istih.

            U pogledu dokazivanja vlasništva servisne radionice ističemo da izjava ne može biti adekvatan dokaz, jer se pravo svojine u smislu građansko-pravnih propisa ne dokazuje nikada izjavom već na zakonu zasnovanim pravnim osnovom podobnim za sticanje svojine, pa molimo za pojašnjenje dodatnog uslova i načina dokazivanja i eventualnu izmenu istih u konkursnoj dokumentaciji. „

            О Д Г О В О Р

Заинтересовано лице поднело је ОШ “13.октобар“ Ћуприја (у даљем тексту наручилац) дана 20.11.2018. године захтев за пружање додатних информација у поступку јавне набавке мале вредности услуге превоза ученика у ОШ „13.октобар“ у периоду од 01.12.2018.године до краја школске 2018/2019. године, и то електроским путем на е-мајл адресу наручиоца info@13oktobar.cuprija.edu.rs. који је заведен код наручиоца по бр. 1525 дана 20.11.2018. године. Наручилац је одмах у складу са чл.20 Закона о јавним набавкама и чл. 61 Закона о општем управном поступку потврдио да је примио електронску пошту са предметним захтевом за пружање додатних информација

Наручилац је на Порталу јавних набавки дана 15.11.2018.године објавио позив за подношење понуда и конкурсну документацију у предмету јавне набавке мале вредности ЈН бр. 4/2018 услуге превоза ученика од 01.12.2018. године до краја школске 2018/2019 године где је наведено да је рок за подношења понуда 23.11.2018. године до 12:00 часова.

Чланом 63 Закона о јавним набавкама наведено је да заинтересовано лице може у писаном облику од наручиоца додатне информације или појашњења у вези са припремањем понуде при чему може да укаже наручиоцу и на евентуално уочене недостатке и неправилности у конкурсној документацији, најкасније пет дана пре истека рока за подношење понуда.

Рок за подношење захтева за додатне иформације или појашњења у вези конкурсне документације односно за указивање наручиоцу и на евентуално уочене недостатке и неправилности у конкурсној документацији у смислу чл. 63 ст 2 ЗЈН био је 18.11.2018.године

 Дан 18.11.2018. године био је недеља, која је нерадни дан , сходно чл 80 ст 5 Закона о општем управном поступку у коме прописано да ако последњи дан рока пада на дан у коме орган не ради рок истиче кад протекне први наредни дан, другим речима последњи дан за подношење предметног захтева јесте био 19.11.2018. године.

Како је наручилац утврдио да заинтересовано лице предметни захтев за пружање додатних информација поднео неблаговремено, односно супротно цитираном чл. 63 Закона о јавним набавкама, јер је исти поднет три дана пре истека рока за подношење понуда а не најкасније пет дана пре истека рока за подношење понуда како је то прописано, комисија је одлучила да наведени захтев неће бити разматран.

 КОМИСИЈА ЗА ЈАВНУ НАБАВКУ